# Athugasemdir Áss styrktarfélags eru færðar inn með bláu letri

# REGLUGERÐ

## um starfsleyfi til félagasamtaka, sjálfseignarstofnana og annarra einkaaðila sem veita þjónustu við fatlað fólk. Nauðsynlegt er að allir aðilar þar á meðal sveitafélög heyri einnig undir reglugerð þessa enda er sótt um starfsleyfi beint til Velferðarráðuneytis. Starfsleyfi frá heilbrigðisnefndum á vegum sveitafélaga hafa allt annað markmið en það sem ætti að vera í þessari reglugerð um starfsleyfi.

### I. KAFLI

## Almenn ákvæði.

### 1. gr.

#### Gildissvið.

Reglugerð þessi gildir um útgáfu og skilyrði starfsleyfa til handa félagasamtökum, sjálfseignarstofnunum og öðrum einkaaðilum ath. sveitafélög sem veita eða hyggjast veita þjónustu samkvæmt lögum nr. 38/2018, um þjónustu við fatlað fólk með langvarandi stuðningsþarfir.

Reglugerðin gildir einnig um aðila sem reka starfsemi sem ekki er lögbundin en hefur það að meginmarkmiði að veita fötluðu fólki sértæka aðstoð og þjónustu.

2. gr*.*

*Markmið*

Óþarfi að endursegja markmið laga nr. 38/2018. Hvert er markmið þessarar reglugerðar? Útgáfa starfsleyfa til þessa að tryggja gæði stuðnings og umhverfis í starfsemi þar sem þessi reglugerð á við.

Markmið reglugerðar þessarar er að stuðla að og tryggja að fatlað fólk eigi kost á bestu þjónustu sem unnt er að veita á hverjum tíma til að koma til móts við sértækar stuðningsþarfir þess. Þjónustan skal miða að því að fatlað fólk fái nauðsynlegan stuðning til þess að það geti notið fullra mannréttinda til jafns við aðra og skapa því skilyrði til sjálfstæðs lífs á eigin forsendum. Við framkvæmd þjónustu við fatlað fólk skal virðing borin fyrir mannlegri reisn þess, sjálfræði og sjálfstæði.

### 3. gr.

#### Skilgreiningar.

Í reglugerð þessari hafa eftirfarandi hugtök svofellda merkingu:

1. *Ábyrgðaraðili*: Sveitarfélag eða lögaðili um rekstur þjónustusvæðis sem ber faglega og fjárhagslega ábyrgð á þjónustu við fatlað fólk (þjónustuaðili í skilningi reglugerðar nr. 1054/2010).
2. *Þjónustu- og rekstraraðili*: Sá sem ber ábyrgð á framkvæmd þjónustu við fatlað fólk á grundvelli leyfis ráðuneytisins og samnings við sveitarfélag eða þjónustusvæði.
3. *Starfsleyfi*: Staðfesting velferðarráðuneytisins í formi skriflegs leyfis þar sem tilteknum þjónustu- og rekstraraðila er heimilað að starfrækja tilgreinda starfsemi að því tilskildu að hann uppfylli viðeigandi ákvæði laga, reglugerða og starfsleyfisins.

II. KAFLI

## Leyfisveitingar.

### 4. gr.

#### Starfsleyfisskylda.

Öll starfsemi félagasamtaka, sjálfseignarstofnana, sveitafélaga og annarra aðila sem fellur undir ákvæði III. og IV. kafla laga um þjónustu við fatlað fólk með langvarandi stuðningsþarfir skal hafa gilt starfsleyfi.

Óheimilt er að hefja starfsleyfisskyldan rekstur sem fellur undir ákvæði þessarar reglugerðar án þess að starfsleyfi hafi verið gefið út.

Þeir sem vilja hafa með höndum umsýslu með notendastýrðri persónulegri aðstoð skv. lögum um þjónustu við fatlað fólk með langvarandi stuðningsþarfir, skulu hafa til þess starfsleyfi (umsýsluleyfi) Gildir það hvort heldur sem einstaklingur eða einstaklingar hafi það að markmiði að starfrækja aðstoðina fyrir sjálfa sig,aðra eða hvort um er að ræða fyrirtæki, sjálfseignarstofnun eða aðra starfsemi. Samkvæmt skilgreiningu nr. 13 í lögum nr. 38/2018 nefnist það umsýsluleyfi þegar um NPA aðstoð er að ræða eða umsýslu vegna NPA samnings. Ás styrktarfélag mótmælir því að einstaklingur með NPA samning þurfi starfsleyfi til að halda utan um umsýslu vegna eigin aðstoðar. Ætti að vera sjálfgefið við undirritun NPA samnings. Annað gildir um fyrirtæki sem rekin eru í því skyni að sinna umsýslu. Er verið að stofnanavæða NPA? Bendum á að það er hugmyndafræðilega rangt að nota orðið þjónusta í tengslum við umfjöllun um NPA aðstoð líkt og gert er í þessari 13. gr. skilgreininga laga nr. 38/2018.

### 5. gr.

#### Umsókn um starfsleyfi.

Umsókn skal skila rafrænt á þar til gerðu eyðublaði og skal send velferðarráðuneytinu.

Telji velferðarráðuneytið að ófullnægjandi upplýsingar séu í umsókn um starfsleyfi skal vísa henni frá skriflega og gera grein fyrir þeim þáttum sem bæta þarf úr.

### 6. gr.

#### Skilyrði starfsleyfis.

Til þess að rekstaraðili fái útgefið starfsleyfi samkvæmt reglugerð þessari skal hann uppfylla eftirfarandi skilyrði:

1. Þjónustu- og rekstraraðili og starfsmenn hans hafi ekki hlotið dóm vegna brota á ákvæðum XXII. kafla, 211. gr. eða 218. gr. almennra hegningarlaga. Hafi viðkomandi verið dæmdur til refsingar fyrir brot á öðrum ákvæðum almennra hegningarlaga skal meta áhrif þess á hæfi viðkomandi til að gegna því starfi sem um ræðir, m.a. að teknu tilliti til eðlis starfseminnar og alvarleika brotsins.
2. Húsnæði fullnægi kröfum laga og reglugerða um aðgengi og á sviði hollustuhátta og bygginga- og brunamála. Húsnæði í eintölu er einföldun á aðstæðum sem geta verið flóknar. Í byggingareglugerð 112/2012 eru þessi atriði tilgreind. <http://www.mannvirkjastofnun.is/library/Skrar/Byggingarsvid/Byggingarreglugerd/Byggingarreglugerd%2006.07.2018.pdf>

Þar er nákvæmlega skilgreint hvaða skilyrði húsnæði fyrir fatlað fólk þarf að uppfylla og slökkvilið höfuðborgarsvæðisins sinnir sínu eftirliti m.a. í samræmi 9. kafla í þeirri reglugerð. Ás styrktarfélag er með starfsemi á mörgum stöðum bæði vinnustaði og heimili. Mikil metnaður er lagður í að húsnæði og byggingar séu til sóma hvað varðar brunavarnir, viðhald og öryggi. Enda nú þegar eftirlit til staðar sem sér til þess. Félagið hefur í mörg ár barist gegn því að heilbrigðiseftirlitið komi inn á heimili fatlaðs fólks og veiti starfsleyfi til þess að starfrækja megi stuðning inn á heimilinu. Gæði þjónustunnar má ekki binda við sýnatöku á hnífapörum eða ryk bak við ofna. Það er mismunun að heimili fatlaðs fólks sæti heilbrigðiseftirliti á meðan öll önnur heimili á landinu þurfa þess ekki. Er hér verið að tala um innkomu heilbrigðiseftirlitsins inn í allt húsnæði og eru þá starfsleyfi þess innifalið í stafsleyfi ríkisvaldsins? Heilbrigðisnefndir starfa á vegum sveitarfélaga.

1. Lögð sé fram rekstraráætlun sem tilgreini leiðir til öflunar rekstrarfjár og fyrirhugaða nýtingu þess.

Hversu ítarlegar upplýsingar þarf að veita? Ás styrktarfélag er með marga þjónustusamninga. Upplýsingar um tekjur og nýtingu þeirra má finna í ársreikningi félagsins.

1. Þjónustu- og rekstraraðili uppfylli að öðru leyti kröfur laga og reglugerða eftir því sem við á um reksturinn og þjónustuna.

Þessi grein er ansi óljós og er hægt að túlka hana á marga vegu.

1. Ekki liggi fyrir önnur málefnaleg sjónarmið sem mæla gegn veitingu starfsleyfis m.t.t. þess rekstrar sem um ræðir og starfsleyfið nær til.

### 7. gr.

#### Útgáfa starfsleyfis.

Ráðuneytið skal afla umsagnar notendaráðs fatlaðs fólks í því sveitarfélagi sem starfsemin er, áður en umsókn um starfsleyfi er tekin til afgreiðslu. Hvað með þá sem starfa í mörgum sveitarfélögum og eru notendaráð í öllum sveitarfélögum?

Tilkynna skal umsækjanda um starfsleyfi ákvörðunina skriflega og upplýsa um heimild til að krefjast rökstuðnings fyrir henni.

Uppfylli þjónustu- og rekstraraðili skilyrði 5. gr. reglugerðar þessarar gefur ráðuneytið út starfsleyfi honum til handa.

Hefjist starfsemi leyfishafa ekki innan eins árs frá dagsetningu útgáfu starfsleyfis fellur starfsleyfið úr gildi. Er gjaldtaka samhliða útgáfu starfsleyfis? Ef svo hver er hún og samkvæmt hvaða heimildum í lögum. Gæti verið fjárhagslegur baggi fyrir þá aðila sem starfa í fleiri en einu sveitafélagi.

### 8. gr.

#### Gildistími.

Við fyrstu umsókn skal ekki veita starfsleyfi til lengri tíma en eins árs. Hvað með þá sem eru nú þegar með gilda þjónustusamninga við sveitarfélög og hafa verið með starfsemi í áratugi?

Við endurnýjun á starfsleyfi er heimilt að veita það til allt að fimm ára í senn. Við afgreiðslu á endurnýjuðu leyfi skulu ætíð liggja fyrir nýjar upplýsingar úr sakaskrá ath. upplýsingar úr sakaskrá á ekki við nema um einstaklinga í rekstri sé að ræða. Stjórnir bera ábyrgð á starfseminni í öðrum tilvikum. og um atriði sem kunna að hafa breyst frá því leyfi var síðast veitt.

Heimilt er að veita leyfi til skemmri tíma en sex mánaða og binda leyfið við tiltekinn árstíma.

### 9. gr.

#### Umfang starfsleyfis.

Starfsleyfi samkvæmt reglugerð þessari skal gefið út á nafn umsækjanda. Það heimilar eingöngu þjónustu af þeirri tegund, í því húsnæði sem þar er tilgreint og eftir atvikum á þeim árstíma sem tilgreindur er í leyfinu. Sé um fjölþætta starfsemi að ræða þarf starfsleyfið að ná til allrar starfsemi aðila en ekki sundurhluta því eftir húsnæði eða öðru sem hamlandi er fyrir starfsemina.

## III. kafli

## Breytingar í leyfisskyldri starfsemi.

### 10. gr.

#### Breytingar á starfsemi og framsal réttinda.

Þjónustu- og rekstraraðila ber að veita velferðarráðuneytinu og ábyrgðaraðila sé honum til að dreifa upplýsingar um breytingar sem kunna að verða á rekstri starfseminnar eða skipulagningu og veitingu þjónustunnar, án ástæðulauss dráttar. Hversu miklar breytingar er hér verið að tala um? Þarf að skilgreina betur. Svigrúm þarf að vera fyrir rekstraraðila til að hagræða í rekstri sínu án þess að sækja um sérstakt leyfi til þess. Tilkynning þess efnis ætti að geta dugað svo framarlega sem engin breyting eða skerðing sé á þeirri þjónustu er aðili veitir og formlega sé staðið að breytingaferli.

Ráðuneytið metur upplýsingar skv. 1. mgr., innan fjögurra vikna frá móttöku þeirra og tilkynnir þjónustu- og rekstraraðila skriflega hvort nauðsynlegt sé að gefa út nýtt starfsleyfi. Ber þá umsækjanda að leggja fram umsókn þess efnis í samræmi við ákvæði 7. gr. reglugerðar þessarar.

Starfsleyfishafa er óheimilt að semja við þriðja aðila um að annast einhverja þá þætti sem liggja til grundvallar veitingu starfsleyfis nema viðsemjandi hafi gilt starfsleyfi til þess þáttar sem um ræðir. Starfsleyfishafa er þó heimilt að semja við þriðja aðila um að annast afmarkaða rekstrar- eða þjónustuþætti sem ekki liggja til grundvallar veitingu starfsleyfis.

Taki nýr þjónustu- og rekstraraðili við starfsemi sem hefur gilt starfsleyfi er ráðuneytinu heimilt, að fenginni umsókn þar um, að færa starfsleyfið á nýjan þjónustu- og rekstraraðila án þess að gefið verði út nýtt starfsleyfi enda verði engin önnur breyting á starfseminni. Með þessu færast öll skilyrði, réttindi og skyldur sem felast í starfsleyfinu yfir á hinn nýja starfsleyfishafa.

### 11. gr.

*Aðilar þegar í rekstri.*

Þeim félagasamtökum, sjálfseignarstofnunum og öðrum einkaaðilum sem við gildistöku reglugerðar þessarar veita þjónustu skv. lögum um þjónustu við fatlað fólk með langvarandi stuðningsþarfir, ber að sækja um starfsleyfi á grundvelli reglugerðar þessarar innan sex mánaða frá gildistöku hennar.

### 12. gr.

#### Tilkynning um lok starfsemi.

Þegar starfsleyfishafi tekur ákvörðun um að ljúka hætta starfsemi ber honum að tilkynna það til ráðuneytisins án ástæðulauss dráttar og fellur þá starfsleyfið úr gildi við lok starfseminnar.

### 13. gr.

#### Afturköllun starfsleyfis.

Liggi fyrir upplýsingar um að þjónustu- og rekstraraðili vanræki skyldur sínar gagnvart notendum þjónustunnar eða aðrir annmarkar séu á starfsemi starfsleyfishafa skal velferðarráðuneytið tilkynna þjónustu- og rekstraraðila og ábyrgðaraðila um það skriflega, tilgreina hverjir annmarkarnir eru og eftir atvikum með hvaða hætti skuli bætt úr, innan tilgreindra tímamarka. Hafi ekki verið bætt úr tilgreindum annmörkum innan veitts tímafrests Hver er sá tímafrestur? getur velferðarráðuneytið afturkallað útgefið starfsleyfi. Hér mætti setja viðurlög, kr. eða annað ef umbætur dragast umfram tímafrest.

Sé um að ræða alvarlega annmarka á starfsemi starfsleyfishafa að mati ráðuneytsins skal afturkalla starfsleyfi samstundis og stöðvast þá starfsemin.

### 14. gr.

#### Gildistaka.

Reglugerð þessi, sem sett er með stoð í 7. gr. laga nr. 38/2018, um þjónustu við fatlað fólk með langvarandi stuðningsþarfir, öðlast gildi þann x. [mán.] 2018.

#### Velferðarráðuneytinu xx 2018.

Ásmundur Einar Daðason

### félags- og jafnréttismálaráðherra.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Ellý Alda Þorsteinsdóttir.*